google/wiki40b huggingface dataset:
Power Mac G4 Cube

תיאור

צורת המחשב זעירה. הוא נראה כקוביה בגודל 18X18X18 ס"מ, צפה בתוך מעטפת שקופה שגובהה כ-25 ס"מ. בנוי עם מעבד PowerPC G4 המריץ 450–500 מגה-הרץ, בעל פתחי DVD או CD-RW אנכים בלתי רגילים. בניגוד ל-iMac, הוא בעל יכולות שדרוג של הכרטיס הגרפי עם פתח סטנדרטי של יציאת גרפיקה מואצת.

היסטוריה

אפל החלה במכירת ה-Cube בין מכירת ה-iMac 3G וה-Power Mac 4G. למרות עיצובו החדשני, מבקרים התלוננו כי מחירו גבוה מידי. תחילה מחירו היה 200$ יותר מה-Power Mac G4 שהיה מורחב יותר ממנו וגם לא כלל צג, ובכך הגיע למכירות מועטות.
STS-111

המשימה

כאמור, מטרתה העיקרית של משימת STS-111 הייתה לחדש את אספקת תחנת החלל ולהחליף את הצוות הרביעי (שני רוסים ואמריקאי) עם הצוות החמישי (שני אמריקאים ורוסי).
במשימה זו התקינו את הזרוע הרובוטית של תחנת החלל הבינלאומית (Canadarm2) שחובר לחלק שהותקן במשימת STS-110.
גלעד שושן

קריירה עיתונאית

מגיל צעיר התעניין שושן במדיה ובעשיית החדשות, בגיל 15 הקים את הטלוויזיה הקהילתית של רשת המתנסי"ם העירונית ומגזין החדשות בעיר. לאחר השירות הצבאי כמפקד בתותחנים ובמקביל ללימודים החל לעבוד בחדשות המקומיות תחת הכותרת "עדשה מקומית" כצלם ועורך. החל לכתוב ביקורות מוזיקה וטלוויזיה במקומונים.
עם הקמת ערוץ 10 החל גלעד לעבוד כצלם מערכת החדשות בצפון, תפקיד אותו הוא ממלא כבר כ-16 שנה. עם הזמן החל בנוסף לצילום לכתוב, לדווח ולשמש גם ככתב שטח בחדשות עשר.
כיום משמש כצלם וכתב בצפון בחדשות עשר, בנוסף מגיש את הפינה "אוטוטו מטיילים" בתוכנית "אוטוטו שבת" עם אלמוג בוקר.

מוזיקה

שושן שידר במשך כמה שנים ברדיו קול הגליל העליון של רשות השידור, תוכנית המוקדשת לחיילים המשרתים בצפון ותוכנית מוזיקה שחורה. בעקבות המוזיקה שנחשף הביאה אותו ואת שניים מחבריו בני העיר קריית שמונה להקים את להקת "845 אקספרס" על שם קו האוטובוס המחבר בין קריית שמונה לתל אביב, הרכב מוזיקלי שזכה במקום השני בפסטיבל השירים של ישראל עם הלהיט אוהבת'ך.

עיסוקים נוספים

בין היתר כתפקידו כצלם וכתב, שושן עובד גם כצלם אופנה וכגרפיקאי ואפטריסט. ממקימי ארגון צל"ע (צעירים למען עירנו) בקריית שמונה.
לאורך השנים צילם גם תוכניות, סדרות, וסרטים רבים.

חיים אישיים

גלעד שושן נולד ב-1980. נשוי לשירן ואב ל-3 בנות, מתגורר בגליל.
דמיטרי מטבר

ביוגרפיה

דמיטרי היה בנו של מיכאל מטבר, התמנה לנסיך טבר בשנת 1318. בשנת 1322 נסע לאורדת הזהב ודיווח על כך שיורי ממוסקבה אינו מעביר לחאן את המיסים שהוא אוסף בשבילו בנסיכויות הרוסיות. כתוצאה מכך, החאן מינה את דמיטרי לנסיך ולדימיר, ויורי נמלט לרפובליקת נובגורוד. בשנת 1324 נאלץ יורי להגיע לאורדת הזהב. מאוחר יותר הגיע לחצר החאן גם דמיטרי. במהלך המפגש ביניהם הרג דמיטרי את יורי. יורי היה החתן של החאן והופעלו על החאן לחצים גדולים. אחרי תקופת מעצר ארוכה, ב-15 בספטמבר 1326 דמיטרי הוצא להורג. גופתו הועברה לטבר והוא קבור בקתדרלה בעיר.
הוא היה נשוי לבת של גדימינאס אך הם לא השאירו יורשים.
מילייצ'יצה

יהודי מילייצ'יצה

בין מלחמות העולם נמנו ביישוב כ-900 יהודים, קרוב למחצית תושביו, וצביונו היה דתי. עם כיבוש האזור בידי הצבא האדום בספטמבר 1939 הוטלו על יהודי המקום הכללים הסובייטיים.
ב-24 ביוני 1941, זמן קצר לאחר תחילת מבצע ברברוסה, נכבש היישוב בידי הגרמנים, ואלו הוציאו בו להורג עשרה אנשים. באוגוסט 1941 רוכזו יהודי היישוב בגטו שהוקם במקום. בעזרת שוחד, הצליחו חברי היודנרט המקומי למנוע את רצח יהודי הגטו בבורות ירי בשנת 1942.
ב-5 בנובמבר 1942 גורשו כל יושבי הגטו שבכפר לגטו קלשצ'לה, וממנו שולחו למחנה ההשמדה טרבלינקה דרך מחנה מעבר בביאליסטוק.
ג'יימס מאסלו

נעוריו

ג'יימס נולד בעיר ניו יורק וגדל בקליפורניה. אביו של ג'יימס יהודי ואימו קתולית; ג'יימס גדל בתור יהודי, למד בבית-ספר יהודי, ואף חגג בר מצווה. הוא מתאר את עצמו בתור "אדם דתי ורוחני". בגיל שש, מאסלו החל ללמוד פיתוח קול כאשר הוריו רשמו אותו למקהלת הילדים בסן דייגו.
הוא למד ב-La Jolla בבית הספר היסודי "טורי פינס", ובבית הספר התיכון "Muirlands", ולמד בסן דייגו בבית ספר לאמנויות הבמה. היה לו תפקיד קטן בבית האופרה של סן דייגו הוא הגיע למחנה משחק בתיאטרון לה הויה, היה לו את הסוכן הראשון שלו בגיל 14, והופיע כמריוס בהפקה של "עלובי החיים".
לאחר הפרישה מתיכון לאמנויות הבמה עד לכיתה י', ג'יימס עבר לתיכון קונורדו (CoSa), וסיים את לימודיו בהצלחה בשנת 2007.

ביג טיים ראש

ביג טיים ראש היא להקת בנים אמריקאית שהוקמה ב-2009. שלושת חבריה האחרים הם קנדל שמידט, קרלוס פנה ולוגן הנדרסון.
ניקולדיאון רצו קומדיית מצבים חדשה ב-2007. מאסלו שלח קלטת אודישן שלו, וקיבל את תפקיד ג'יימס דיאמונד שנתיים מאוחר יותר. אלבום של שירים מקוריים מהעונה הראשונה ועוד כמה אחרים שוחרר ב-11 באוקטובר 2010, בשם B.T.R. הוא נמכר ב-67,000 עותקים בתחילת אותו שבוע, והיה לאלבום זהב שישה חודשים לאחר מכן, באפריל 2011.
ב-21 בנובמבר 2011 הלהקה שיחררה את אלבומה השני, Elevate, שנמכר ב-70,000 עותקים בתחילת אותו שבוע. מאסלו ושאר חברי הלהקה כתבו שמונה מתוך שנים עשר השירים. מאסלו כתב את "Elevate", "Love Me Love Me", ואת הסינגל הראשון מהאלבום, "Music sounds better with U". הגרסה הבריטית של האלבום כללה שיר בונוס הנקרא "Epic", שמאסלו השתתף בכתיבתו.
מאסלו וביג טיים ראש הוציאו אלבום שלישי בשם "24\seven" ביוני 2013. הלהקה קידמה את האלבום בסיבובי הופעות משותפים עם ויקטוריה ג'סטיס, ב-21 ביוני.
מאסלו וביג טיים ראש החליטו לקחת הפסקה של שנה בעקבות שכל אחד רצה לבדוק כיוונים חדשים וגם בעקבות חברו ללהקה קרלוס פנה שהתחתן בשנת 2014.

סולו

מאסלו הודיע ביוני 2015 שהוא מתכוון להוציא אלבום סולו.
ב-24 ביולי 2015 מאסלו הוציא את השיר הסולו הראשון שלו, "Lies", וב-20 באוקטובר 2015 הוציא את שיר הסולו השני שלו, "Circles".

בארץ

מאסלו החליט לבוא לארץ בתאריך ה-9 ביוני 2015 וביקר במספר מקומות בישראל ושהה בתל אביב במסגרת פרויקט תגלית שהביא אותו לארץ. מאסלו היה בארץ עד 23.6 ואפילו קיים פגישת מעריצים בתל אביב. והתראיין לשבועון הנוער "מעריב לנוער".

פרויקטים אחרים

מאסלו עשה את ההופעה הראשונה שלו ב-2008 כשיין, בפרק מתוך הסדרה איי קרלי ( עונה 2 פרק 4 ) הוא הופיע גם ב"urFRENZ" ב-2009, כשהוא תיאר דמות בשם ברנדון.
ב-2012, הוא הצטלם בפרק של "See Dad Run", במשחק הדמות של בנו של שחקן הטלוויזיה לשעבר, סקוט באיו, ריקי. ברביעי למרץ 2014 הוכרז שהוא ייקח חלק בעונה השמינית של רוקדים עם כוכבים. בת זוגו היא הרקדנית המקצועית אביטל אדרי
מאסלו השתתף בעבר בעונה השמונה עשרה של רוקדים עם כוכבים לצד הרקדנית המקצועית פטה מורגטרויד וזכה במקום רביעי.
בית צים (תל אביב)

רקע היסטורי

בשנת 1958 הקימה חברת הספנות "צים" בשדרות רוטשילד, ליד האנדרטה למייסדי העיר תל אביב, את "בית צים", בניין משרדים בן 5 קומות אשר תוכנן בידי האדריכל דב כרמי ואכלס בתוכו את משרדי החברות צים, דיזנגוף חברה לסחר, דיזנגוף מערב אפריקה, יכין חק"ל ישראל, גמול, אלדא, אסטרקו, סקנדינביאן איירליינס, ועוד.

השריפה

ב-4 בפברואר 1966 בשעה 09:45, פרצה שריפת ענק בבית צים בתל אביב, הבניין על 5 קומותיו נשרף כולו עד היסוד, אדם בן 70 נהרג כשנפל מהקומה השלישית בעת שניסה להמלט מהבניין הבוער בטיפוס על הצנרת החיצונית, ועוד 67 אנשים נפצעו. בבניין שהו עם פריצת השריפה כ-500 בני אדם. מלבד הפגיעות החמורות בנפש, נגרם בשריפה גם נזק חמור לתיעוד ההיסטורי של העיר, בין היתר נשרפו: ארכיון חברת "מסעי ארץ ישראל", ארכיונו הפרטי של יהושע חנקין, וארכיון "תל מונד".
השריפה, שהייתה אחת החמורות בתולדות מדינת ישראל, התפשטה בין היתר בגלל מחיצות הסיבית שתחמו את המשרדים וכיוון שמערכת החשמל הותקנה בניגוד לחוק בתוך לוחות העץ בתקרה. גורם השריפה היה ככל הנראה, התחממות משנק הניאון של הבניין.
צוותי כיבוי רבים הוזנקו למקום השריפה, ועמלו לכבותה. כוחות ההצלה נתקלו בקשיי תנועה עקב התגודדות כ-15,000 אזרחים מסביב למבנה. חלק מהניצולים חולצו על ידי מסוק חיל האוויר הישראלי מגג המבנה, שהוזמן על ידי אזרח פרטי ששירת בעבר בחיל האוויר. אנשי הכיבוי טענו לאחר מכן שהרוח שנוצרה ממדחפי המסוק גרמה להתפשטות הלהבות.
אחת המסקנות שהוסקו בעקבות השריפה הגדולה הייתה שיש להתקין טלפון בביתו של מפקד שירות כיבוי האש בתל אביב.
הבניין נהרס ולא נבנה מחדש, והמגרש שעליו עמד נותר ריק במשך עשרות שנים. ביוני 2010 הוחל בבניית בניין חדש על המגרש - מגדל משרדים "רוטשילד 22". בניית המגדל הושלמה בשנת 2014.
טוכארית

טוכארית היא שפה הודו-אירופית שנכחדה. עדויות לשימוש בשפה התגלו בנווי המדבר באגן טארים, בשינג'יאנג שבצפון מערב סין, לפיכך היה זה הסעיף המזרחי ביותר אליו התפשטו שפות הודו-אירופאיות. דוברי הטוכארית מכונים טוכארים.
זוהו שתי שפות טוכאריות: טוכארית א' או טוכארית מזרחית, שכתביה התגלו בסביבות טורפאן וטוכארית ב' או טוכארית מערבית, שכתביה התגלו בסביבות קוצ'ה.
לשפה חשיבות רבה לשם שיחזור השפה הפרוטו-הודו-אירופית.

גילוי, תיאור ותיעוד

כתבים בשפה התגלו לראשונה ב-1907 על ידי הארכאולוג אורל שטיין באתר מערות מוגאו. הכתבים שנמצאו כתובים בכתב הבראהמי, שהגיע לאזור אגן טארים מצפון הודו במאה הראשונה לאחר הספירה. רובם המכריע של הכתבים היו תרגומים של טקסטים בודהיסטים מסנסקריט, לעיתים בטקסט דו-לשוני שהקל מאד על הפענוח. השפה זוהתה כשפה הודו-אירופית על ידי הבלשן פרידריך מילר (Friedrich W. K. Müller), שאף העניק לה את שמה. בשנת 1908 פורסם בברלין הספר Tocharisch, die Sprache der Indo skythen ("טוכארית, לשונם של ההודו-סקיתים") על ידי אמיל זיג ווילהלם זיגלינג (Emil Sieg, Wilhelm Siegling), שהיווה תיאור מקיף ראשון שלה וכלל הנחות מפליגות וחסרות ביסוס ביחס למקור העם שדיבר בה.
אוצר המילים והתצורות בשפה מזכיר יותר שפות הודו-אירופיות מערביות כגון החיתית, הקלטית ושפות בלטו-סלאביות מאשר שפות איראניות, הקרובות גאוגרפית לאגן טארים.
הספרייה הלאומית של סקוטלנד

היסטוריה

במקור הייתה ספריית ההפקדה הלאומית של סקוטלנד ספריית "חבר עורכי הדין" (Faculty of Advocates; ), גוף פרטי שאיגד את עורכי הדין המופיעים בפני בתי המשפט של סקוטלנד. הספרייה נוסדה ב-1689 וקיבלה מעמד חוקי של ספריית הפקדה ב-1710. בשנות ה-20 של המאה ה-20 ביקש חבר עורכי הדיך להעביר את הספרייה לרשות הציבור כגוף לאומי. בשנת 1925 חוקק הפרלמנט של סקוטלנד את חוק הספרייה הלאומית.
העבודה על המבנה המרכזי החדש של הספרייה על גשר ג'ורג' הרביעי, שבא על מנת להחליף את המבנה הוויקטוריאני ב"מייל המלכותי", החלה ב-1938, נעצרה עקב מלחמת העולם השנייה ונשלמה ב-1956. ב-1989 נחנך מבנה חדיש ומודרני בדרום אדינבורו, שהורחב ב-1995.
בשנת 2005 מכר ג'ון מאריי השביעי לספרייה את ארכיון הוצאת ג'ון מאריי בין השנים 1768 ל-1920, ובו כתבי יד מקוריים רבים, כולל כתב היד המקורי של "מוצא המינים".
פיטר סארסגארד

ביוגרפיה

סארסגארד נולד בבסיס חיל האוויר האמריקני שבאילינוי לג'ודי ולג'ון. אביו היה מהנדס בחיל האוויר האמריקני, ואחר כך עבד עבור מונסנטו ועבור IBM. מקור שם המשפחה בדנמרק, מוצאם של שניים מסבי-סביו.

קריירה

סארסגארד החל את קריירת המשחק שלו בתפקיד אורח בסדרה "חוק וסדר", ובסרט הקולנוע "גבר מת מהלך" (1995), בו גילם את אחד משני הקורבנות של שון פן, ושיחק את בילי בקסטר בדרמה "כחול המדבר" (1998) בכיכובו של קייסי אפלק. הוא קיבל הכרה מצד המבקרים רק ארבע שנים אחר כך בסרט "בנים אינם בוכים", בו גילם הומופוב אלים שרצח את ברנדון טינה, אותה גילמה הילרי סוונק בסרט.  
בהמשך כיכב, בין השאר, כבנו של אתוס ב"האיש במסיכת הברזל" (1998), כריצ'רד לונגמן ב"מרכז העולם" (2001) של הבמאי הסיני ויין וואנג, כמלח רוסי ב"קיי-19" (2002), כחוקר מתלמד דו מיני ב"קינסי" (2004), כמפקד טיסה ב"הטיסה" (2005) וכחייל בלתי יציב בסרט של סם מנדס, "ג'ארהד" (2005). ב-2003 השתתף בסרט "חשיפה", כעורך המגזין "ניו רפובליק". בנוסף כיכב בסרטים "התא" ו-"אגם המוות". בשנת 2009 כיכב בסרטים "לחנך את ג'ני" ו"יתומה". 
ב-2010 השתתף בסרט "כמו יום ולילה", בתפקיד הסוכן החשאי פיצג'רלד. ב-2012 נתן את קולו לדמותו של הרובוט בסרט "רובוט ופרנק". בשנת 2013 שיחק בסרט "לאבלייס", בסרט "מהלכי לילה" לצד ג'סי אייזנברג ובסרט "בחורות טובות" לצד דקוטה פנינג. ב-2014 השתתף בסרט "שובר את הכלים". ב-2016 השתתף בסרט "שבעת המופלאים". באותה שנה שיחק בסרט הדרמה הביוגרפי "ג'קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי, בכיכובה של נטלי פורטמן.  
ב-2017 גילם את המדען פרנק אולסון בסדרת הדוקו-דרמה "לענה" בנטפליקס, בבימויו של ארול מוריס. בנוסף אותה שנה, השתתף בסרט הספרדי "פבלו". ב-2018 שיחק בדרמת האימה "השקר", לצד ג'ואי קינג.

חיים אישיים

סארסגארד נמצא במערכת יחסים עם השחקנית מגי ג'ילנהול מאז שנת 2002. באפריל 2006 התארסו ובאוקטובר באותה שנה נולדה ביתם רמונה.
באמצע שנת 2009 התחתן הזוג בקפלה בעיר ברינדיזי באיטליה.
הייסורים בגן

הייסורים בגן, או ליל הייסורים, הוא אירוע בתולדות ישו בלילה האחרון לחייו הארציים, החל בסעודה האחרונה ועד מעצרו. במהלך פרק זמן זה, שהה ישו בגת שמנים (שם גם נעצר), התפלל והתעמת עם האל האב לגבי גורלו, ולבסוף השלים עם גורלו.

האירוע

האירוע מתואר בכל ארבע הבשורות, ולפי התיאור, מיד לאחר הסעודה האחרונה יצא ישו והלך להתפלל. על פי הבשורות על פי מתי ומרקוס, מקום התפילה היה גת שמנים: 
"אַחֲרֵי־כֵן בָּא אִתָּם יֵשׁוּעַ אֶל־חָצֵר הַנִּקְרָא גַּת־שְׁמָנֵי וַיֹּאמֶר אֶל־הַתַּלְמִידִים שְׁבוּ לָכֶם פֹּה עַד־אֲשֶׁר אֵלֵךְ שָׁמָּה וְהִתְפַּלָּלְתִּי׃ וַיִּקַּח אִתּוֹ אֶת־פֶּטְרוֹס וְאֶת־שְׁנֵי בְּנֵי זַבְדָּי וַיָּחֶל לְהֵעָצֵב וְלָמוּג׃ וַיֹּאמֶר לָהֶם נַפְשִׁי מָרָה־לִי עַד־מָוֶת עִמְדוּ פֹה וְשִׁקְדוּ עִמִּי׃ וַיֵּלֶךְ מְעַט מֵאִתָּם וַיִּפֹּל עַל־פָּנָיו וַיִּתְפַּלֵּל לֵאמֹר אָבִי אִם־יוּכַל לִהְיוֹת תַּעֲבָר־נָא מֵעָלַי הַכּוֹס הַזֹּאת אַךְ לֹא כִרְצוֹנִי כִּי אִם־כִּרְצוֹנֶךָ׃ וַיָּבֹא אֶל־הַתַּלְמִידִים וַיִּמְצָאֵם יְשֵׁנִים וַיֹּאמֶר אֶל־פֶּטְרוֹס הִנֵּה לֹא־הָיָה בִיכָלְתְּכֶם לִשְׁקֹד עִמִּי שָׁעָה אֶחַת׃ שִׁקְדוּ וְהִתְפַּלְּלוּ פֶּן־תָּבֹאוּ לִידֵי נִסָּיוֹן הֵן הָרוּחַ חֲפֵצָה וְהַבָּשָׂר רָפֶה׃ וַיּוֹסֶף לָלֶכֶת־לוֹ שֵׁנִית וַיִּתְפַּלֵּל לֵאמֹר אָבִי אִם־לֹא תוּכַל הַכּוֹס הַזֹּאת לַעֲבֹר מֵעָלַי בִּלְתִּי אִם אֶשְׁתֶּה אֹתָהּ יְהִי כִּרְצוֹנֶךָ׃ וַיָּבֹא וַיִּמְצָאֵם גַּם בַּפַּעַם הַזֹּאת יְשֵׁנִים כִּי עֵינֵיהֶם כְּבֵדוֹת׃ וַיַּנִּיחֵם וַיּוֹסֶף לָלֶכֶת וַיִּתְפַּלֵּל שְׁלִישִׁית בְּאָמְרוֹ עוֹד־הַפַּעַם כַּדָּבָר הַזֶּה׃ וַיָּבֹא אֶל־הַתַּלְמִידִים וַיֹּאמֶר אֲלֵיהֶם נוּמוּ עוֹד וְנוּחוּ הִנֵּה הַשָׁעָה קְרוֹבָה וּבֶן־הָאָדָם נִמְסָר בִּידֵי חַטָּאִים׃ קוּמוּ וְנֵלֵכָה הִנֵּה הַמֹּסֵר אוֹתִי הֹלֵךְ וְקָרֵב."
הייסורים בגן מדגישים את צידו האנושי של ישו: האדם המתייסר והדואב אל מול גורלו החתום, ובנוסף את בדידותו ואת בגידת השליחים המסמלת את התכחשות העם ואת דחיית הבשורה. כפי שכתוב, ישו לווה בפטרוס ובאחים יוחנן ויעקב בן זבדי, ואף שביקש מהם להישאר ערים ולהתפלל עמו, הם בגדו בו ונרדמו בשלוש הזדמנויות. על פי הבשורה על-פי לוקאס ירד מלאך מן השמיים כדי לחזק את רוחו של ישו, אך כשנפלו עליו חבלי מוות, "הִתְפַּלֵּל בְּיֶתֶר חָזְקָה וְזֵעָתוֹ הָיְתָה כְּנִטְפֵי דָּם יוֹרְדִים עַל הָאָרֶץ".

באומנות

האירוע מתואר במספר יצירות אמנות מפורסמות, בהן הציור "הייסורים בגן" של ג'ובאני בליני. בחזיתה המערבית של כנסיית כל העמים שבגת שמנים, הניצבת במקום בו התרחש ליל הייסורים לפי המסורת, קבוע פסיפס ענק המתאר את האירוע. בפסיפס נראה ישו כמתווך בין אלוהים ובני האדם, אך הוא ניצב בייסוריו ובבדידותו בין שתי קבוצות אנשים הנמצאות במרחק מה מימינו משמאלו. עוד נראה בפסיפס המלאך הנזכר בבשורה על-פי לוקאס, ומלאך נוסף האוחז בליבו של ישו כסמל לקורבנו.
M56

היסטוריה

הצביר התגלה על ידי שארל מסיה ב-23 בינואר 1779 בעת שצפה בשביט שעבר בסמוך, ותואר על ידיו בקטלוג מסיה כערפילית עמומה וחסרת כוכבים. בשנת 1807 זיהה האסטרונום ויליאם הרשל שזהו צביר כוכבים וציין שכוכביו עמומים וצפופים יותר בכיוון המרכז ובשנת 1828 ציין ג'ון הרשל שלמרות שהכוכבים צפופים יותר במרכז הצביר, אין לו ליבה (שבה הכוכבים צפופים עד שלא ניתן להפריד אותם זה מזה). 
בהירותו של הצביר היא מדרגה 8.27 כך שקשה להבחין בו באמצעות משקפת ונחוץ טלסקופ כדי להבחין בכוכבי הצביר, שהבהירים שבהם הם מדרגת בהירות 13. הצביר נמצא על הקו המחבר את אלביראו עם גמא בנבל, כ-3.75 מעלות מצפון-מערב לאלביראו וכ-4.5 מעלות מדרום מזרח לגמא בנבל.

מאפייני הצביר

M55 נמצא במרחק של כ-32,900 שנות אור ממערכת השמש ומעט פחות מכך ממרכז הגלקסיה. קוטרו של הצביר כ-85 שנות אור כך שגודלו הזוויתי הוא כ-8.8 דקות קשת - פחות משליש קוטרו של הירח המלא, אך בעין ניתן לראות רק כשליש מקוטרו ורק באמצעות צילום ארוך חשיפה ניתן להבחין במלוא גודלו. מסתו של הצביר מוערכת בכ-230,000 מסות שמש ועוצמת ההארה שלו היא של כ-75,000 שמשות. הספקטרום הכולל של אור הצביר מתאים לסוג ספקטרלי F5 ועד היום התגלו בצביר רק כ-12 כוכבים משתנים. המתכתיות של הצביר נמוכה ביותר - כאחוז אחד מהמתכתיות של השמש, דבר המרמז על גילו המוערך בכ-13 מיליארד שנים. הצביר מתקרב למערכת השמש במהירות של כ-145 ק"מ בשנייה.
בנימין ריצ'לר

קורות חיים

בנימין ריצ'לר נולד במונטריאול שבקנדה, בן בכור ליוסף אביגדור ושרה רבקה ריצ'לר ואח לשילה. 
בנימין נמנה עם צאצאי רבי יהודה ליב הלוי עד"ל.
בשנת 1956 החל ללמוד בישיבה יוניברסיטי בניו יורק וב-1960 סיים וקיבל תואר ראשון בספרות אנגלית.
מייד לאחר סיום לימודיו נסע לראשונה לישראל והתמקם ראשית בקיבוץ שעלבים. 
במהלך השנים 1961-1962 לימד אנגלית בישיבה התיכונית בפרדס חנה, מדרשיית נעם. 
בעקבות הניסיון שרכש בהקמת הספרייה בישיבה הומלץ לבנימין ללמוד ספרנות, בבית הספר לספרנות של האוניברסיטה העברית בירושלים. בשנת 1963, לקראת סיום לימודיו ולאור ידיעותיו במדעי היהדות התקבל והחל לעבוד כסטודנט במסגרת המכון לתצלומי כתבי יד עבריים.
בשנת 1964 התגייס לשירות צבאי במסגרת המח"ל (מתנדבי חוץ לארץ).
בשנת 1965 לאחר שהשלים את השירות הצבאי, חזר בנימין ריצ'לר אל המכון לתצלומי כתבי יד עבריים, הפעם כעובד מן המניין.
בשנת 1968 פגש את כרמלית רביבי ובאותה שנה התחתנו ועברו להתגורר בירושלים שם נולדו שלושת ילדיהם.
בשנת 1997 מונה למנהל המכון לתצלומי כתבי יד עבריים. 
בשנת 2006 עבד על קטלוג כתבי היד העבריים שבספריית הקונגרס בוושינגטון, ארצות הברית.
בשנת 2008, פרש לגמלאות מהספרייה הלאומית, אך המשיך לפרסם מאמרים וספרים. 
ב-28 ביוני 2011 קיבל מר בנימין ריצ'לר תואר דוקטור לשם כבוד מאוניברסיטת בולוניה באיטליה, על תרומתו לחקר כתבי יד עבריים.
אלכסנדר ונדרמונד

ביוגרפיה

ונדרמונד נולד בפריז, שם התחנך בבית ספר מקומי. הוא למד באוניברסיטת וינה, והיה כימאי בתחילה כמקצועו. לאחר מכן פנה אל ענף המתמטיקה. 
חוץ מעיסוקו כמתמטיקאי וככימאי, נהג לנגן על כינור, ואף הופיע בפני חוג חבריו הקרובים ובמספר חתונות בודדות.
ונדרמונד מת בתחילת שנת 1796 בבית משפחתו שבפריז.
סבטלנה רומשינה

ביוגרפיה

סבטלנה רומשינה נולדה במוסקבה. היא הצטרפה לצוות שהיה מתאמן במרכז לספורט מים בעיר בגיל צעיר.
בשנת 2005 רומשינה לראשונה נשלחה לאליפות  עולם וזכתה בו במדליות זהב  בתחרויות קבוצתיות. בהמשך היא החלה להשתתף בתחרויות זוגות לצד נטליה אישצ'נקו.
באולימפיאדת 2008 רומשינה השתתפה בתחרות קבוצתית בו זכתה במדליית זהב.
לאחר פרישת אשצ'נקו מתחרויות, רומשינה ממשיכה להשתתף בתחרויות זוגות לצד סבטלנה קולסניצ'נקו. אם חזרתה של נטליה אישצ'נקו הם החלו מחדש את ההופעות המשותפות.

אלופת עולם

באליפות העולם בשחייה שנערכה במונטריאול שבקנדה בשנת 2005, רומשינה זכתה במדליות זהב בתחרות הקבוצתית. מאז ועד לשנת 2013 היא זכתה ב-15 מדליות זהב באליפויות העולם.

אלופה אולימפית

סבטלנה רומשינה השתתפה ב-3 אולימפיאדות ופעמיים זכתה במדליית זהב בתחרות קבוצתית ובשנת 2012 בתחרות זוגות. בנוסף לכך, היא זכתה ב-2 מדליות זהב בשנת 2016.
הקורפוס השישי (האימפריה העות'מאנית)

היסטוריה

הקורפוס הוקם בשנת 1911 במהלך הרפורמות הצבאיות העות'מאניות. הקורפוס לחם במהלך מלחמת הבלקן הראשונה ומלחמת הבלקן השנייה בסרביה, כחלק מהארמייה המערבית, ולאחר מכן נסוג לאנטוליה.
עם פרוץ מלחמת העולם הראשונה הוצב הקורפוס בתראקיה, שם שהה עד לאמצע שנת 1916. באוגוסט 1916 נשלח הקורפוס לרומניה, שם לחם כחלק מהארמייה השלישית הבולגרית ומארמיית הדנובה הגרמנית, ונחל הצלחות גדולות כנגד הכוחות הרומניים והרוסיים שעמדו מולו. בקיץ 1918 נשלח הקורפוס לחזית הקווקז, ובשנת 1920 פורק הקורפוס.
לורה (נהר)

גאוגרפיה

נהר הלורה זורם מנקודה דרומית להר הסקרבדאלסגן לכיוון מזרח-צפון מזרח לאורך 41.5 קילומטר ונשפך לגודברנדסדלסלוגן ליד העיירה לורה. זרימתו הממוצעת היא 6.53 מטר קוב לשנייה. הלורה הוא היובל הגדול ביותר של הגודברנדסדלסלוגן ב-לסיה (Lesja) והיה המקור העיקרי להצפות באזור. 
בשנת 1973 הוכרז הלורה כנהר לשימור ונאסר להקים עליו תחנות כח הידרואלקטריות. בשנת 2006, בעת ההכרזה על הגן הלאומי ריינהיימן, הוכרז גם החלק המערבי של עמק הלורה (Lordalen), בשטח של כ-21 קילומטר רבוע כאזור שימור מוגן.
Game Cache File

Game Cache File (בקיצור: GCF; בשמו הקודם: Grid Cache File) הוא פורמט קבצים שהוא בעצם קובץ ארכיון שנמצא בשימוש בתוכנת ה-Steam שבו מאוכסנים קובצי משחקי Steam רשמיים. קובצי GCF יכולים להיות משותפים בין משחקים (לדוגמה: הקובץ half-life.gcf משמש בכל משחקי המנוע GoldSrc) ומאוחסנים בתיקייה Steam\SteamApps (ספריית ברירת המחל למשחקי Steam).
כאשר קובץ GCF נוצר או מתעדכן, שטח האחסון שנדרש נשמר באופן מיידי, וזאת כדי למנוע פיצול חלקים של הקובץ בכונני HDD. תהליך זה יכול להיות איטי, ואפילו לגרום לקיפאת תוכנת הקליינט של סטים במחשבים ישנים וחלשים.
קובצי GCF אינם יכולים להשתנות, ואם כן, תוכנת ה-Steam מתקנת זאת באופן מיידי על ידי סינכרון הקובץ מול השרתים של Steam. אף על פי כן, ניתן לראות את תוכנם. אדם המכנה את עצמו "Nemesis" פיתח ספרייה בשם HLLib, שבין השאר יכולה לקרוא קובצי GCF ואף לחץ את תוכנם וכן פיתח את התוכנה GCFSpace אשר משתמש בספרייה זו. VTFEdit היא תוכנה נוספת אשר יכולה לקרוא קובצי GCF גם כאשר תוכנת ה-Steam רצה, אך כוללת מספר מגבלות. קיימת גם תוכנה בשם VTF Explorer אשר יוכלה לקרוא קבצים אלו, לחלץ את תוכנם ואף לאסוף מידע טכני על קובצי GCF שהורדתם לא הושלמה.
פורמט קבצים זה מאפשר הזזת משחקים ממקום למקום בקלות רבה ומוודא שהמערכת ההפעלה לא תבזבז זמן באינדוקס מחדש של קובצי המשחק המועברים וכן מפריד בין קובצי המשחק המקוריים לקבצים מותאמים אישית של המשתמש אשר מאוכסנים בתיקייה "/<שם המשתמש>/<שם המשחק>/".
טורבייחה

היסטוריה

עד תחילת המאה ה-19 במקום היה רק מגדל שמירה ישן ונטוש, ככל הנראה מתקופת הרקונקיסטה, שהעניק לעיר את שמה (השם הוא הלחם בסיסים של המילים Torre ו-Vieja ומשמעו "מגדל ישן").
ב-1803 הורה קרלוס הרביעי, מלך ספרד להעביר מתקנים להפקת מלח מהעיירה הסמוכה לה מטה לטורבייחה, ובמקביל התחילו להקים עיירה בשביל העובדים שם. ב-1829 העיירה נחרבה ברעידת אדמה אך היא שוקמה לאחר מכן.
ב-1931 אלפונסו השלושה עשר, מלך ספרד, העניק לטורבייחה מעמד של עיר.

כלכלה

כלכלת העיר מסתמכת קיום בעיקר על תיירות ועל מגזר השירותים. ענפי הפקת המלח והדיג, שהיו בעבר מקורות הפרנסה העיקריים של אנשי טורבייחה, עדיין נותרו משמעותיים בכלכלה המקומית, אם כי ברמה פחותה מבעבר. המלח מופק משתי לגונות באזור הנכללות בפארק הטבעי של הלגונות של לה מטה וטורבייחה.
חוסיין בן עבדאללה, נסיך ירדן

ביוגרפיה

חוסיין נולד למלך עבדאללה השני ולמלכה ראניה. חוסיין הוא צאצא ישיר מהדור החמישי לעבדאללה הראשון, מלכה המייסד של ירדן, וכחלק מהשושלת ההאשמית הוא צאצא מהדור ה-44 של הנביא מוחמד. אם יומלך, הוא צפוי להיקרא בשם המלכותי המלך חוסיין השני.
בשנת 2012 הוא סיים את לימודיו בבית ספר תיכון פרטי בעיר מידבא. במאי 2016 סיים את לימודיו באוניברסיטת ג'ורג'טאון בבית הספר של משרד החוץ האמריקני. באוגוסט 2017 סיים את האקדמיה הצבאית בבריטניה.
חבורה אבלית נוצרת סופית

בתורת החבורות, חבורה אבלית נוצרת סופית (Finitely generated abelian group) היא חבורה אבלית שהיא נוצרת סופית, כלומר, שאפשר ליצור את כל אבריה באמצעות פעולת הכפל, ממספר סופי של איברים נתונים, גם אם אינה סופית בעצמה. בניגוד לחבורות שאינן אבליות, שהמבנה שלהן יכול להיות מסובך ביותר, המבנה של כל החבורות האבליות הנוצרות סופית מוכר וידוע, וניתן למיין אותן באופן מלא. כל חבורה כזו מתפרקת לסכום ישר של חבורה אבלית סופית ושל מספר עותקים של החבורה הציקלית האינסופית. בתורן, החבורות האבליות הסופיות נבנות כסכומים ישרים של חבורות ציקליות סופיות. זהו משפט בסיסי בתורת החבורות הסופיות, שהרי כל חבורה סופית היא חבורה נוצרת סופית.
המשפט הוא מקרה פרטי של משפט המיון למודולים נוצרים סופית מעל תחום ראשי.

מבוא

חבורה היא מבנה אלגברי בסיסי שמופיע במתמטיקה בהקשרים רבים ושונים, ומורכב מקבוצת איברים עם פעולה בינארית המוגדרת עליהם, ומקיימת מספר אקסיומות. עולם החבורות עשיר בדוגמאות, כגון החבורה הסימטרית , חבורת המטריצות  מעל שדה F, או החבורה של המספרים הרציונליים ביחס לחיבור. שתי הדוגמאות הראשונות אינן אבליות, כלומר, הכפל אינו מקיים בהן את התכונה ; חבורות כאלה יכולות להיות מסובכות מאד. הדוגמה השלישית, על-אף שהיא אבלית, אינה נוצרת סופית (כל תת-חבורה נוצרת סופית שלה היא ציקלית).
אחד מהתחומים בהם עוסקת האלגברה המופשטת הוא סיווג של חבורות, או מבנים אלגבריים אחרים, על פי תכונותיהן. משפט המיון לחבורות אבליות נוצרות סופית מספק סיווג כזה עבור החבורות האבליות שיש להן תת-קבוצה סופית של איברים, שממנה אפשר ליצור, על ידי פעולת החבורה, את כל איברי החבורה. 
המשפט מראה כי כל חבורה אבלית נוצרת סופית היא, למעשה, סכום של חבורות ציקליות. מכיוון שחבורות ציקליות פשוטות מאוד לתיאור, הדבר מסייע להבנה של מבנה החבורה שעליה מופעל המשפט, וכן מקל לבדוק האם שתי חבורות שהוגדרו בדרכים שונות הן בעלות אותו המבנה - על ידי השוואת ההצגה שלהן כמכפלות של חבורות ציקליות.

פיתול

בדרך-כלל מסמנים את הפעולה בחבורה אבלית בסימן החיבור, ואת האיבר הנייטרלי בסימן 0. בכל חבורה אבלית A אפשר לאסוף את האיברים  שעבורם קיים  כך ש- . אלו האיברים המפותלים של החבורה, וביחד הם מהווים תת-חבורה, . אם יש איברים כאלה (פרט ל-0), אומרים ש"יש לחבורה פיתול", ואם כל האיברים הם כאלה - החבורה מפותלת. חבורה חסרת פיתול היא חבורה ללא איברים מפותלים. חבורת המנה  היא תמיד חסרת פיתול. 
כל חבורה אבלית סופית היא מפותלת. בין החבורות הציקליות, רק החבורה הציקלית האינסופית היא חסרת פיתול, ואכן, חבורה אבלית נוצרת סופית ללא פיתול מוכרחה להיות איזומורפית לסכום ישר של מספר סופי של עותקים של חבורה זו. 
מאידך, חבורה אבלית נוצרת סופית ומפותלת היא סופית, ומוכרחה להיות איזומורפית לסכום ישר של חבורות ציקליות סופיות.

הדרגה

קבוצה שאפשר ליצור ממנה את כל אברי החבורה נקראת קבוצת יוצרים. גודלה של הקבוצה הקטנה ביותר היוצרת את החבורה הוא הדרגה של החבורה (לחבורה יש דרגה סופית אם ורק אם היא נוצרת סופית). למשל, דרגתה של החבורה  היא 5, ואילו הדרגה של  היא 2. כל חבורה אבלית מדרגה r מהווה חבורת מנה של החבורה האבלית החופשית מדרגה r, 
.

הוכחה

הוכחה פשוטה יחסית למשפט המיון נובעת מתוצאה כללית יותר בתורת המודולים, ומתבססת על כך שניתן לראות כל חבורה אבלית גם כמודול מעל החוג .